Държавен вестник, бр. 13, 2023 г., стр. 11

БРОЙ  13	
Д Ъ Р Ж А В Е Н  В Е С Т Н И К 	
СТР.  11  
Г л а в а  т р е т а
СЪОТВЕТСТВИЕ НА ПРОИЗВОДСТВОТО
Чл. 11. Министърът на земеделието взема 
необходимите мерки, за да удостовери, когато 
е необходимо, че от производителите са били 
създадени подходящи правила, гарантиращи 
съответствието на произвежданите превозни 
средства с национално одобрения тип, съгласно 
чл. 28 от Регламент № 167/2013.
Чл. 12. Министърът на земеделието при 
национално одобряване на типа на прикачно 
превозно средство проверява сертификатите 
за съответствие, издадени от производителя, 
за съответствие с чл. 17, както и дали про-
изводителят е създал подходящи правила, за 
да гарантира, че данните в сертификатите за 
съответствие са верни.
Чл. 13. Министърът на земеделието извърш-
ва оценка и контрол на съответствието на про-
изводството, за да удостовери, че посочените в 
чл. 10 и 11 правила се спазват, произвежданите 
прикачни превозни средства отговарят на одо-
брения тип и сертификатите за съответствие 
продължават да отговарят на чл. 17.
Чл. 14. Министърът на земеделието може 
да извърши всяка от проверките или изпит-
ванията, които се изискват за национално 
одобряване на типа, върху образци, взети 
от складове на производителя, включител-
но от производствените съоръжения, за да 
удостовери, че прикачно превозно средство 
съответства на одобрения тип. 
Чл. 15. Когато министърът на земеде-
лието е издал сертификат за национално 
одобряване на типа, но след проверка или 
сигнал констатира, че при производството на 
прикачни превозни средства не се гарантира 
съответствието с одобрения тип, предприема 
действия, за да се осигури правилното прила-
гане на процедурата относно съответствието 
на производството или със заповед отнема 
националното одобрение на типа.
Г л а в а  ч е т в ъ р т а
ИЗМЕНЕНИЯ НА СЕРТИФИКАТА ЗА НА-
ЦИОНАЛНОТО ОДОБРЕНИЕ НА ТИПА НА 
ПРИКАЧНИ ПРЕВОЗНИ СРЕДСТВА
Чл. 16. (1) За всяка промяна в данните 
от техническото досие на сертификата за 
национално одобряване на типа производи-
телят информира незабавно министъра на 
земеделието.
(2) Министърът на земеделието прилага 
някоя от следните процедури:
1. „ревизия“ – когато данните, отбелязани 
в техническото досие, са променени, без да се 
изисква да бъдат повторени проверките или 
изпитванията, изменението се отбелязва като 
„ревизия“; в такива случаи министърът на 
земеделието издава ревизираните страници от 
техническото досие, както е необходимо, като 
отбелязва ясно всяка ревизирана страница, 
за да се покажат същността на промяната и 
датата на преиздаване; счита се, че консолиди-
рана и актуализирана версия на техническото 
досие, придружена от подробно описание на 
промените, отговаря на това изискване;
2. „разширение“ – изменението се обозна-
чава като „разширение“, когато записаните в 
техническото досие данни са претърпели про-
мяна и е налице един от следните елементи: 
а) необходими са допълнителни проверки 
или изпитвания; 
б) има промяна в информацията относно 
сертификата за национално одобряване на 
типа, с изключение на неговите приложения;
в) влизат в сила нови изисквания по при-
ложение № 3, приложими към одобрения тип 
прикачно превозно средство.
(3) В случай на разширение министърът на 
земеделието издава актуализиран сертификат 
за национално одобряване на типа, обозначен 
с номер на разширението, нарастващ в съот-
ветствие с номера на поредното вече издадено 
разширение. Този сертификат за одобряване 
включва причината за разширението и датата 
на преиздаването. 
(4) При изменения на страници или кон-
солидиране се издава актуализирана версия 
на сертификата. Съдържанието на техниче-
ското досие, приложено към сертификата за 
одобряване, се променя съответно така, че да 
показва датите на най-новото разширение или 
ревизия, или датата на най-новото консоли-
диране на актуализираната версия.
(5) Не се изисква изменение на национал-
ното одобряване на типа на дадено прикачно 
превозно средство, когато новите изисквания, 
посочени в ал. 2, т. 2, буква „в“, не са свър-
зани, от техническа гледна точка, с този тип 
прикачно превозно средство или засягат кате-
гории прикачни превозни средства, различни 
от категорията, към която то принадлежи.
(6) Министърът на земеделието при необ-
ходимост може да реши, след консултации с 
производителя, че трябва да се издаде ново 
национално одобряване на типа.
(7) Когато министърът на земеделието пре-
цени, че за целите на изготвяне на изменение 
трябва да бъдат извършени отново проверки 
или изпитвания, той съответно информира 
производителя за това.
(8) Процедурите по ал. 2 се прилагат само 
ако въз основа на посочените проверки или 
изпитвания изискванията за национално одо-
бряване на типа продължават да се спазват.
Г л а в а  п е т а
ВАЛИДНОСТ НА СЕРТИФИКАТА ЗА НА-
ЦИОНАЛНОТО ОДОБРЕНИЕ НА ТИПА НА 
ПРИКАЧНИ ПРЕВОЗНИ СРЕДСТВА
Чл. 17. (1) Министърът на земеделието 
издава сертификат за национално одобрение 
на типа на прикачното превозно средство по 
образец (приложение № 4).